CELEX: 32016R1402
Language: sk
Date: 2016-08-22 00:00:00
Title: Vykonávacie nariadenie Komisie (EÚ) 2016/1402 z 22. augusta 2016, ktorým sa v prípade troch vyvážajúcich výrobcov odvoláva prijatie záväzku podľa vykonávacieho rozhodnutia 2013/707/EÚ, ktorým sa potvrdzuje prijatie záväzku ponúknutého v súvislosti s antidumpingovým konaním a antisubvenčným konaním, ktoré sa týkajú dovozu fotovoltických modulov na báze kryštalického kremíka a hlavných komponentov (t. j. článkov) s pôvodom v Čínskej ľudovej republike alebo odosielaných z Čínskej ľudovej republiky na obdobie uplatňovania konečných opatrení

23.8.2016   
            
            
               SK
            
            
               Úradný vestník Európskej únie
            
            
               L 228/16
            
         VYKONÁVACIE NARIADENIE KOMISIE (EÚ) 2016/1402
   z 22. augusta 2016,
   ktorým sa v prípade troch vyvážajúcich výrobcov odvoláva prijatie záväzku podľa vykonávacieho rozhodnutia 2013/707/EÚ, ktorým sa potvrdzuje prijatie záväzku ponúknutého v súvislosti s antidumpingovým konaním a antisubvenčným konaním, ktoré sa týkajú dovozu fotovoltických modulov na báze kryštalického kremíka a hlavných komponentov (t. j. článkov) s pôvodom v Čínskej ľudovej republike alebo odosielaných z Čínskej ľudovej republiky na obdobie uplatňovania konečných opatrení
   EURÓPSKA KOMISIA,
   so zreteľom na Zmluvu o fungovaní Európskej únie (ďalej len „zmluva“),
   so zreteľom na nariadenie Európskeho parlamentu a Rady (EÚ) 2016/1036 z 8. júna 2016 o ochrane pred dumpingovými dovozmi z krajín, ktoré nie sú členmi Európskej únie (1) (ďalej len „základné antidumpingové nariadenie“), a najmä na jeho článok 8,
   so zreteľom na nariadenie Európskeho parlamentu a Rady (EÚ) 2016/1037 z 8. júna 2016 o ochrane pred subvencovanými dovozmi z krajín, ktoré nie sú členmi Európskej únie (2) (ďalej len „základné antisubvenčné nariadenie“), a najmä na jeho článok 13,
   informujúc týmto členské štáty,
   keďže:
   A.   ZÁVÄZOK A INÉ EXISTUJÚCE OPATRENIA
   
   
               (1)
            
            
               Európska komisia (ďalej len „Komisia“) uložila nariadením (EÚ) č. 513/2013 (3) dočasné antidumpingové clo na dovoz fotovoltických modulov na báze kryštalického kremíka (ďalej len „moduly“) a hlavných komponentov (t. j. článkov a doštičiek) s pôvodom v Čínskej ľudovej republike alebo odosielaných z Čínskej ľudovej republiky (ďalej len „ČĽR“) do Európskej únie (ďalej len „Únia“).
            
         
               (2)
            
            
               Skupina vyvážajúcich výrobcov splnomocnila Čínsku obchodnú komoru pre dovoz a vývoz strojov a elektronických výrobkov (ďalej len „CCCME“), aby v ich mene predložila Komisii cenový záväzok, čo CCCME aj urobila. Z podmienok daného cenového záväzku jasne vyplýva, že ho tvorí súbor individuálnych cenových záväzkov jednotlivých vyvážajúcich výrobcov, ktorý z praktických dôvodov koordinuje CCCME.
            
         
               (3)
            
            
               Komisia rozhodnutím 2013/423/EÚ (4) prijala uvedený cenový záväzok, pokiaľ ide o dočasné antidumpingové clo. Komisia zmenila nariadením (EÚ) č. 748/2013 (5) nariadenie (EÚ) č. 513/2013 s cieľom zaviesť technické zmeny potrebné v dôsledku prijatia záväzku, pokiaľ ide o dočasné antidumpingové clo.
            
         
               (4)
            
            
               Rada uložila vykonávacím nariadením (EÚ) č. 1238/2013 (6) konečné antidumpingové clo na dovoz modulov a článkov s pôvodom v ČĽR alebo odosielaných z ČĽR (ďalej len „dotknuté výrobky“) do Únie. Rada zároveň vykonávacím nariadením (EÚ) č. 1239/2013 (7) uložila konečné vyrovnávacie clo na dovoz dotknutých výrobkov do Únie.
            
         
               (5)
            
            
               Po tom, ako skupina vyvážajúcich výrobcov (ďalej len „vyvážajúci výrobcovia“) spolu s CCCME oznámili zmenené znenie cenového záväzku, Komisia vykonávacím rozhodnutím 2013/707/EÚ (8) potvrdila prijatie zmeneného cenového záväzku (ďalej len „záväzok“) na obdobie uplatňovania konečných opatrení. V prílohe k uvedenému rozhodnutiu je uvedený zoznam vyvážajúcich výrobcov, ktorých záväzok bol prijatý; tento zoznam okrem iného zahŕňa:
               
                           a)
                        
                        
                           spoločnosť Ningbo Osda Solar Co. Ltd, na ktorú sa vzťahuje doplnkový kód TARIC B859 (ďalej len „Osda Solar“);
                        
                     
                           b)
                        
                        
                           spoločnosť Ningbo Qixin Solar Electrical Appliance Co. Ltd spolu s jej prepojenou spoločnosťou v Únii, na ktoré sa spoločne vzťahuje doplnkový kód TARIC B860 (ďalej len „Qixin Solar“); a
                        
                     
                           c)
                        
                        
                           spoločnosť SHANDONG LINUO PHOTOVOLTAIC HI-TECH CO. LTD spolu s jej prepojenou spoločnosťou v Únii, na ktoré sa spoločne vzťahuje doplnkový kód TARIC B869 (ďalej len „Linuo“).
                        
                     
         
               (6)
            
            
               Komisia prijala vykonávacím rozhodnutím 2014/657/EÚ (9) návrh vyvážajúcich výrobcov a CCCME, pokiaľ ide o objasnenia týkajúce sa plnenia záväzku v súvislosti s dotknutými výrobkami, na ktoré sa záväzok vzťahuje, t. j. modulmi a článkami s pôvodom v ČĽR alebo odosielanými z ČĽR, v súčasnosti patriacimi pod číselné znaky KN ex 8541 40 90 (kódy TARIC 8541409021, 8541409029, 8541409031 a 8541409039), vyrábanými vyvážajúcimi výrobcami (ďalej len „výrobok, na ktorý sa vzťahuje záväzok“). Antidumpingové a vyrovnávacie clo uvedené v odôvodnení 4 spolu so záväzkom sa spoločne uvádzajú ako „opatrenia“.
            
         
               (7)
            
            
               Komisia odvolala vykonávacím nariadením (EÚ) 2015/866 (10) prijatie záväzku v prípade troch vyvážajúcich výrobcov.
            
         
               (8)
            
            
               Komisia odvolala vykonávacím nariadením (EÚ) 2015/1403 (11) prijatie záväzku v prípade ďalšieho vyvážajúceho výrobcu.
            
         
               (9)
            
            
               Komisia odvolala vykonávacím nariadením (EÚ) 2015/2018 (12) prijatie záväzku v prípade dvoch vyvážajúcich výrobcov.
            
         
               (10)
            
            
               Komisia začala revízne prešetrovanie pred uplynutím platnosti podľa článku 11 ods. 2 základného antidumpingového nariadenia prostredníctvom oznámenia o začatí prešetrovania uverejneného v Úradnom vestníku Európskej únie
                   (13)5. decembra 2015.
            
         
               (11)
            
            
               Komisia začala revízne prešetrovanie pred uplynutím platnosti podľa článku 18 základného antisubvenčného nariadenia prostredníctvom oznámenia o začatí prešetrovania uverejneného v Úradnom vestníku Európskej únie
                   (14)5. decembra 2015.
            
         
               (12)
            
            
               Komisia tiež začala čiastočné predbežné revízne prešetrovanie podľa článku 11 ods. 3 základného antidumpingového nariadenia a článku 19 základného antisubvenčného nariadenia prostredníctvom oznámenia o začatí prešetrovania uverejneného v Úradnom vestníku Európskej únie
                   (15)5. decembra 2015.
            
         
               (13)
            
            
               Komisia odvolala vykonávacím nariadením (EÚ) 2016/115 (16) prijatie záväzku v prípade ďalšieho vyvážajúceho výrobcu.
            
         
               (14)
            
            
               Komisia rozšírila vykonávacím nariadením (EÚ) 2016/185 (17) konečné antidumpingové clo uložené nariadením (EÚ) č. 1238/2013 o dovoze dotknutých výrobkov s pôvodom v Čínskej ľudovej republike alebo odosielaných z Čínskej ľudovej republiky na dovoz dotknutého výrobku odosielaného z Malajzie a Taiwanu bez ohľadu na to, či má alebo nemá deklarovaný pôvod v Malajzii a na Taiwane.
            
         
               (15)
            
            
               Komisia rozšírila vykonávacím nariadením (EÚ) 2016/184 (18) konečné vyrovnávacie clo uložené nariadením Rady (EÚ) č. 1239/2013 o dovoze dotknutých výrobkov s pôvodom v Čínskej ľudovej republike alebo odosielaných z Čínskej ľudovej republiky na dovoz dotknutého výrobku odosielaného z Malajzie a Taiwanu bez ohľadu na to, či má alebo nemá deklarovaný pôvod v Malajzii a na Taiwane.
            
         
               (16)
            
            
               Komisia odvolala vykonávacím nariadením (EÚ) 2016/1045 (19) prijatie záväzku v prípade ďalšieho vyvážajúceho výrobcu.
            
         
               (17)
            
            
               Komisia odvolala vykonávacím nariadením (EÚ) 2016/1382 (20) prijatie záväzku v prípade ďalších piatich vyvážajúcich výrobcov.
            
         B.   PODMIENKY ZÁVÄZKU
   
   
               (18)
            
            
               Vyvážajúci výrobcovia súhlasili okrem iného s tým, že v medziach zodpovedajúcej ročnej úrovne dovozu do Únie (ďalej len „ročná úroveň“) stanovenej v záväzku nebudú predávať výrobok, na ktorý sa vzťahuje záväzok, prvému nezávislému zákazníkovi v Únii pod určitú minimálnu dovoznú cenu (ďalej len „MDC“).
            
         
               (19)
            
            
               Vyvážajúci výrobcovia tiež súhlasili, že predajú výrobok, na ktorý sa vzťahuje záväzok, len prostredníctvom priameho predaja. Na účely záväzku je priamy predaj definovaný ako predaj prvému nezávislému zákazníkovi v Únii alebo predaj prostredníctvom prepojenej strany v Únii uvedenej v záväzku.
            
         
               (20)
            
            
               V rámci záväzku sa v nevyčerpávajúcom zozname stanovuje, čo predstavuje jeho porušenie. V zozname sa predovšetkým uvádza vydanie obchodnej faktúry („faktúra súvisiaca so záväzkom“, ako je definovaná vo vykonávacích nariadeniach uvedených v odôvodnení 4, alebo faktúry o ďalšom predaji, v prípade ktorej príslušná finančná transakcia (napr. skutočne prijatá suma peňazí od nákupcu po úpravách zohľadňujúcich dobropisy/ťarchopisy a podobne) nie je v súlade s nominálnou hodnotou obchodnej faktúry.
            
         
               (21)
            
            
               Zoznam porušení zahŕňa aj nepriamy predaj do Únie zo strany spoločností, ktoré nie sú uvedené v záväzku, a zapájanie sa do obchodného systému, ktoré vedie k riziku obchádzania.
            
         
               (22)
            
            
               Na základe záväzku sú vyvážajúci výrobcovia takisto povinní poskytnúť Komisii raz za štvrťrok podrobné informácie o celom svojom predaji na vývoz do Únie a ďalšom predaji v Únii (ďalej len „štvrťročné správy“). Z toho vyplýva, že údaje predložené v týchto štvrťročných správach musia byť úplné a správne a oznámené transakcie musia byť úplne v súlade s podmienkami záväzku.
            
         
               (23)
            
            
               Vyvážajúci výrobca je zodpovedný za porušenie spôsobené ktoroukoľvek z jeho prepojených strán, či už sú alebo nie sú vymedzené v záväzku.
            
         C.   MONITOROVANIE VYVÁŽAJÚCICH VÝROBCOV
   
   
               (24)
            
            
               Pri monitorovaní dodržiavania záväzku Komisia overila informácie, ktoré predložili spoločnosti Osda Solar, Qixin Solar a Linuo a ktoré boli relevantné vzhľadom na záväzok. Komisia takisto získala dôkazy od colných orgánov jedného členského štátu na základe článku 8 ods. 9 základného antidumpingového nariadenia a článku 13 ods. 9 základného antisubvenčného nariadenia.
            
         
               (25)
            
            
               V zisteniach uvedených v odôvodneniach 26 až 34 sa riešia problémy odhalené v súvislosti so spoločnosťami Osda Solar, Qixin Solar a Linuo, na základe ktorých je Komisia v prípade týchto vyvážajúcich výrobcov nútená odvolať prijatie záväzku.
            
         D.   DÔVODY NA ODVOLANIE PRIJATIA ZÁVÄZKU
   
   a)   Predaj uskutočňovaný spoločnosťou Osda Solar
   
   
               (26)
            
            
               Spoločnosť Osda Solar vo svojich štvrťročných správach vykázala predajnú transakciu v súvislosti s výrobkom, na ktorý sa vzťahuje záväzok, údajne neprepojenému dovozcovi v Únii a vystavila faktúru súvisiacu so záväzkom. Na základe informácií, ktoré má Komisia k dispozícii, bol dovozca zapojený do transakcie prepojený so spoločnosťou Osda Solar. Keďže tento dovozca nepatrí medzi prepojené strany uvedené v záväzku, spoločnosť Osda Solar porušila podmienky záväzku opísané v odôvodneniach 19 a 21.
            
         
               (27)
            
            
               Okrem toho tento prepojený dovozca vydal aspoň jednu faktúru o ďalšom predaji koncovému odberateľovi v Únii, v súvislosti s ktorou nebola dodržaná MDC. Spoločnosť Osda Solar preto porušila podmienky záväzku opísané v odôvodneniach 18 a 23.
            
         b)   Predaj uskutočňovaný spoločnosťou Qixin Solar
   
   
               (28)
            
            
               Spoločnosť Qixin Solar vo svojich štvrťročných správach vykázala predajnú transakciu v súvislosti s výrobkom, na ktorý sa vzťahuje záväzok, údajne neprepojenému dovozcovi v Únii a vystavila faktúru súvisiacu so záväzkom. Na základe informácií, ktoré má Komisia k dispozícii, bol dovozca zapojený do transakcie prepojený so spoločnosťou Qixin Solar. Keďže tento dovozca nepatrí medzi prepojené strany uvedené v záväzku, spoločnosť Qixin Solar porušila podmienky záväzku opísané v odôvodneniach 19 a 21.
            
         
               (29)
            
            
               Okrem toho tento prepojený dovozca vydal aspoň jednu faktúru o ďalšom predaji koncovému odberateľovi v Únii, v súvislosti s ktorou nebola dodržaná MDC. Spoločnosť Qixin Solar preto porušila podmienky záväzku opísané v odôvodneniach 18 a 23.
            
         
               (30)
            
            
               Navyše v mesiaci, v ktorom sa uskutočnila transakcia uvedená v odôvodnení 29, spoločnosť Qixin Solar uskutočnila priamy predaj výrobku, na ktorý sa vzťahuje záväzok, tomu istému zákazníkovi, čím vstúpila do obchodného systému s následkom krížovej kompenzácie. Spoločnosť Qixin Solar preto porušila podmienky záväzku opísané v odôvodnení 21.
            
         c)   Predaj uskutočnený spoločnosťou Linuo
   
   
               (31)
            
            
               Spoločnosť Linuo vo svojich štvrťročných správach vykázala predajnú transakciu v súvislosti s výrobkom, na ktorý sa vzťahuje záväzok, údajne neprepojenému dovozcovi v Únii a vystavila faktúru súvisiacu so záväzkom. Na základe informácií, ktoré má Komisia k dispozícii, bol dovozca zapojený do transakcie prepojený so spoločnosťou Linuo. Keďže tento dovozca nepatrí medzi prepojené strany uvedené v záväzku, spoločnosť Linuo porušila podmienky záväzku opísané v odôvodneniach 19 a 21.
            
         
               (32)
            
            
               Okrem toho tento prepojený dovozca vydal aspoň jednu faktúru o ďalšom predaji koncovému odberateľovi v Únii, v súvislosti s ktorou nebola dodržaná MDC. Spoločnosť Linuo preto porušila podmienky záväzku opísané v odôvodneniach 18 a 23.
            
         E.   ZRUŠENIE PLATNOSTI FAKTÚR SÚVISIACICH SO ZÁVÄZKOM
   
   
               (33)
            
            
               Na základe informácií zo štvrťročných správ a získaných dôkazov možno preukázať, že faktúry o ďalšom predaji uvedené v odôvodneniach 27, 29 a 32, ako aj faktúry súvisiace so záväzkom uvedené v odôvodnení 30 sú naviazané na nasledujúce transakcie.
               
                           Číslo obchodnej faktúry k tovaru, na ktorý sa vzťahuje záväzok
                        
                        
                           Dátum
                        
                        
                           Vystavil
                        
                        
                           Vystavené pre
                        
                     
                           ODAEU150006
                        
                        
                           23.12.2015
                        
                        
                           Ningbo Osda Solar Co. Ltd
                        
                        
                           Triple Shine B.V.
                        
                     
                           QXC150051
                        
                        
                           20.6.2015
                        
                        
                           Ningbo Qixin Solar Electrical Appliance Co. Ltd
                        
                        
                           Energy Plus B.V
                        
                     
                           QXC150040
                        
                        
                           2.6.2015
                        
                        
                           Ningbo Qixin Solar Electrical Appliance Co. Ltd
                        
                        
                           München Solarenergie GmbH
                        
                     
                           QXC150046
                        
                        
                           10.6.2015
                        
                        
                           Ningbo Qixin Solar Electrical Appliance Co. Ltd
                        
                        
                           München Solarenergie GmbH
                        
                     
                           QXC150049
                        
                        
                           17.6.2015
                        
                        
                           Ningbo Qixin Solar Electrical Appliance Co. Ltd
                        
                        
                           München Solarenergie GmbH
                        
                     
                           QXC150052
                        
                        
                           23.6.2015
                        
                        
                           Ningbo Qixin Solar Electrical Appliance Co. Ltd
                        
                        
                           München Solarenergie GmbH
                        
                     
                           LNPV-058A-1502-017-1
                        
                        
                           6.2.2015
                        
                        
                           SHANDONG LINUO PHOTOVOLTAIC HI-TECH CO. LTD
                        
                        
                           Lion Sun B.V.
                        
                     Tieto faktúry sa preto v súlade s článkom 3 ods. 2 písm. b) vykonávacieho nariadenia Rady (EÚ) č. 1238/2013 a článkom 2 ods. 2 písm. b) vykonávacieho nariadenia Rady (EÚ) č. 1239/2013 vyhlasujú za neplatné. Colný dlh, ktorý vznikol v čase prijatia vyhlásenia na prepustenie do voľného obehu, by mali vnútroštátne colné orgány vymôcť podľa článku 105 ods. 3 až 6 nariadenia Európskeho parlamentu a Rady (EÚ) č. 952/2013 (21), keď zrušenie záväzku v súvislosti s troma vyvážajúcimi výrobcami spolu s ich prepojenými spoločnosťami v Únii nadobudne účinnosť. Vnútroštátne colné orgány zodpovedné za výber cla budú zodpovedajúcim spôsobom informované.
               Komisia v tejto súvislosti pripomína, že podľa článku 3 ods. 1 písm. b) v spojení s č. 7 prílohy III k vykonávaciemu nariadeniu (EÚ) č. 1238/2013 a podľa článku 2 ods. 1 písm. b) v spojení s č. 7 prílohy 2 k vykonávaciemu nariadeniu (EÚ) č. 1239/2013 sa dovoz oslobodzuje od cla len, ak je na faktúrach uvedená cena a prípadné zľavy. Ak tieto podmienky nie sú splnené, clo je splatné, a to aj v prípade, že Komisia nezrušila platnosť obchodnej faktúry k tovaru.
            
         F.   POSÚDENIE USKUTOČNITEĽNOSTI UPLATŇOVANIA CELKOVÉHO ZÁVÄZKU
   
   
               (34)
            
            
               V záväzku sa stanovuje, že porušenie zo strany jednotlivého vyvážajúceho výrobcu nemá automaticky za následok odvolanie prijatia záväzku pre všetkých vyvážajúcich výrobcov. V takom prípade Komisia posúdi vplyv daného konkrétneho porušenia na uskutočniteľnosť uplatňovania záväzku s účinkom pre všetkých vyvážajúcich výrobcov a CCCME.
            
         
               (35)
            
            
               Komisia v súlade s uvedeným posúdila vplyv porušovania zo strany spoločností Osda Solar, Qixin Solar a Linuo na uskutočniteľnosť uplatňovania záväzku s účinnosťou pre všetkých vyvážajúcich výrobcov a CCCME.
            
         
               (36)
            
            
               Hoci porušenia zo strany troch vyvážajúcich výrobcov sú si navzájom podobné, Komisia sa domnieva, že zodpovednosť za tieto porušovania nesú daní vyvážajúci výrobcovia; monitorovaním sa však zatiaľ nezistili systematické porušovania tohto typu zo strany väčšiny vyvážajúcich výrobcov ani CCCME. Komisia sa preto domnieva, že celkové fungovanie záväzku nie je ohrozené a že neexistujú dôvody na odvolanie prijatia záväzku v prípade všetkých vyvážajúcich výrobcov a CCCME.
            
         
               (37)
            
            
               Listom z 11. júla 2016 však Komisia informovala CCCME o uvedených navzájom podobných porušovaniach zo strany troch vyvážajúcich výrobcov a zároveň uviedla, že ak by takéto porušovania pretrvávali v budúcnosti, Komisia by mohla prehodnotiť celkovú uskutočniteľnosť uplatňovania záväzku.
            
         G.   PÍSOMNÉ PODANIA A VYPOČUTIA
   
   
               (38)
            
            
               Zainteresované strany dostali podľa článku 8 ods. 9 základného antidumpingového nariadenia a článku 13 ods. 9 základného antisubvenčného nariadenia príležitosť byť vypočuté a predložiť pripomienky.
            
         
               (39)
            
            
               Dvaja vyvážajúci výrobcovia predložili po zverejnení informácií pripomienky obsahujúce dôverné informácie týkajúce sa predajných kanálov alebo dodržania MDC. Tieto pripomienky však mali dôverný charakter a ani napriek žiadosti Komisie nebolo v stanovenej lehote poskytnuté žiadne ich nedôverné zhrnutie. Podľa článku 19 ods. 3 základného antidumpingového nariadenia a článku 29 ods. 3 základného antisubvenčného nariadenia možno od zohľadnenia týchto pripomienok upustiť. V každom prípade doručené pripomienky neboli také, aby mohli zmeniť posúdenie Komisie týkajúce sa porušení uvedených v odôvodneniach 26 až 32 a zrušenia platnosti faktúr súvisiacich so záväzkami, ako sa uvádza v odôvodnení 33.
            
         H.   ODVOLANIE PRIJATIA ZÁVÄZKU A ULOŽENIE KONEČNÝCH CIEL
   
   
               (40)
            
            
               Komisia preto v súlade s článkom 8 ods. 9 základného antidumpingového nariadenia, článkom 13 ods. 9 základného antisubvenčného nariadenia a takisto v súlade s podmienkami záväzku dospela k záveru, že prijatie záväzku spoločností Osda Solar, Qixin Solar a Linuo spolu s ich prepojenými spoločnosťami v Únii sa musí odvolať.
            
         
               (41)
            
            
               V súlade s tým sa podľa článku 8 ods. 9 základného antidumpingového nariadenia a článku 13 ods. 9 základného antisubvenčného nariadenia konečné antidumpingové clo uložené článkom 1 vykonávacieho nariadenia (EÚ) č. 1238/2013 a konečné vyrovnávacie clo uložené článkom 1 vykonávacieho nariadenia (EÚ) č. 1239/2013 automaticky uplatňujú na dovoz dotknutého výrobku s pôvodom v ČĽR alebo odosielaného z ČĽR a vyrábaného spoločnosťami Osda Solar (doplnkový kód TARIC B859), Qixin Solar (doplnkový kód TARIC B860) a Linuo (doplnkový kód TARIC B869), a to odo dňa nadobudnutia účinnosti tohto nariadenia.
            
         
               (42)
            
            
               V tabuľke v prílohe k tomuto nariadeniu sa pre informáciu uvádza zoznam vyvážajúcich výrobcov, v prípade ktorých prijatie záväzku vykonávacím rozhodnutím 2013/707/EÚ nie je dotknuté,
            
         PRIJALA TOTO NARIADENIE:
   Článok 1
   Prijatie záväzku týkajúceho sa spoločnosti Ningbo Osda Solar Co. Ltd, na ktorú sa vzťahuje doplnkový kód TARIC B859, spoločnosti Ningbo Qixin Solar Electrical Appliance Co. Ltd. spolu s prepojenou spoločnosťou v Európskej únii, na ktoré sa spoločne vzťahuje doplnkový kód TARIC B860, a spoločnosti SHANDONG LINUO PHOTOVOLTAIC HI-TECH CO. LTD spolu s prepojenou spoločnosťou v Európskej únii, na ktoré sa spoločne vzťahuje doplnkový kód TARIC B869, sa týmto odvoláva.
   Článok 2
   1.   Tieto faktúry súvisiace so záväzkom sa vyhlasujú za neplatné:
   
               Číslo obchodnej faktúry k tovaru, na ktorý sa vzťahuje záväzok
            
            
               Dátum
            
            
               Vystavil
            
            
               Vystavené pre
            
         
               ODAEU150006
            
            
               23.12.2015
            
            
               Ningbo Osda Solar Co. Ltd
            
            
               Triple Shine B.V.
            
         
               QXC150051
            
            
               20.6.2015
            
            
               Ningbo Qixin Solar Electrical Appliance Co. Ltd
            
            
               Energy Plus B.V
            
         
               QXC150040
            
            
               2.6.2015
            
            
               Ningbo Qixin Solar Electrical Appliance Co. Ltd
            
            
               München Solarenergie GmbH
            
         
               QXC150046
            
            
               10.6.2015
            
            
               Ningbo Qixin Solar Electrical Appliance Co. Ltd
            
            
               München Solarenergie GmbH
            
         
               QXC150049
            
            
               17.6.2015
            
            
               Ningbo Qixin Solar Electrical Appliance Co. Ltd
            
            
               München Solarenergie GmbH
            
         
               QXC150052
            
            
               23.6.2015
            
            
               Ningbo Qixin Solar Electrical Appliance Co. Ltd
            
            
               München Solarenergie GmbH
            
         
               LNPV-058A-1502-017-1
            
            
               6.2.2015
            
            
               SHANDONG LINUO PHOTOVOLTAIC HI-TECH CO. LTD
            
            
               Lion Sun B.V.
            
         2.   Vnútroštátnym colným orgánom sa týmto nariaďuje, aby vymohli colný dlh, ktorý vznikol v čase prijatia vyhlásenia na prepustenie do voľného obehu podľa článku 3 ods. 2 písm. b) vykonávacieho nariadenia (EÚ) č. 1238/2013 a článku 2 ods. 2 písm. b) vykonávacieho nariadenia (EÚ) č. 1239/2013.
   Článok 3
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 22. augusta 2016
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 176, 30.6.2016, s. 21.
   
      (2)  Ú. v. EÚ L 176, 30.6.2016, s. 55.
   
      (3)  Ú. v. EÚ L 152, 5.6.2013, s. 5.
   
      (4)  Ú. v. EÚ L 209, 3.8.2013, s. 26.
   
      (5)  Ú. v. EÚ L 209, 3.8.2013, s. 1.
   
      (6)  Ú. v. EÚ L 325, 5.12.2013, s. 1.
   
      (7)  Ú. v. EÚ L 325, 5.12.2013, s. 66.
   
      (8)  Ú. v. EÚ L 325, 5.12.2013, s. 214.
   
      (9)  Ú. v. EÚ L 270, 11.9.2014, s. 6.
   
      (10)  Ú. v. EÚ L 139, 5.6.2015, s. 30.
   
      (11)  Ú. v. EÚ L 218, 19.8.2015, s. 1.
   
      (12)  Ú. v. EÚ L 295, 12.11.2015, s. 23.
   
      (13)  Ú. v. EÚ C 405, 5.12.2015, s. 8.
   
      (14)  Ú. v. EÚ C 405, 5.12.2015, s. 20.
   
      (15)  Ú. v. EÚ C 405, 5.12.2015, s. 33.
   
      (16)  Ú. v. EÚ L 23, 29.1.2016, s. 47.
   
      (17)  Ú. v. EÚ L 37, 12.2.2016, s. 76.
   
      (18)  Ú. v. EÚ L 37, 12.2.2016, s. 56.
   
      (19)  Ú. v. EÚ L 170, 29.6.2016, s. 5.
   
      (20)  Ú. v. EÚ L 222, 17.8.2016, s. 10.
   
      (21)  Ú. v. EÚ L 269, 10.10.2013, s. 1.
   
      PRÍLOHA
      
         Zoznam spoločností
      
      
                  Názov spoločnosti
               
               
                  Doplnkový kód TARIC
               
            
                  Jiangsu Aide Solar Energy Technology Co. Ltd
               
               
                  B798 
               
            
                  Alternative Energy (AE) Solar Co. Ltd
               
               
                  B799 
               
            
                  Anhui Chaoqun Power Co. Ltd
               
               
                  B800 
               
            
                  Anji DaSol Solar Energy Science & Technology Co. Ltd
               
               
                  B802 
               
            
                  Anhui Schutten Solar Energy Co. Ltd
                  Quanjiao Jingkun Trade Co. Ltd
               
               
                  B801 
               
            
                  Anhui Titan PV Co. Ltd
               
               
                  B803 
               
            
                  Xi'an SunOasis (Prime) Company Limited
                  TBEA SOLAR CO. LTD
                  XINJIANG SANG'O SOLAR EQUIPMENT
               
               
                  B804 
               
            
                  Changzhou NESL Solartech Co. Ltd
               
               
                  B806 
               
            
                  Changzhou Shangyou Lianyi Electronic Co. Ltd
               
               
                  B807 
               
            
                  CHINALAND SOLAR ENERGY CO. LTD
               
               
                  B808 
               
            
                  ChangZhou EGing Photovoltaic Technology Co. Ltd
               
               
                  B811 
               
            
                  CIXI CITY RIXING ELECTRONICS CO. LTD
                  ANHUI RINENG ZHONGTIAN SEMICONDUCTOR DEVELOPMENT CO. LTD
                  HUOSHAN KEBO ENERGY & TECHNOLOGY CO. LTD
               
               
                  B812 
               
            
                  CSG PVtech Co. Ltd
               
               
                  B814 
               
            
                  China Sunergy (Nanjing) Co. Ltd
                  CEEG Nanjing Renewable Energy Co. Ltd
                  CEEG (Shanghai) Solar Science Technology Co. Ltd
                  China Sunergy (Yangzhou) Co. Ltd
                  China Sunergy (Shanghai) Co. Ltd
               
               
                  B809 
               
            
                  Dongfang Electric (Yixing) MAGI Solar Power Technology Co. Ltd
               
               
                  B816 
               
            
                  EOPLLY New Energy Technology Co. Ltd
                  SHANGHAI EBEST SOLAR ENERGY TECHNOLOGY CO. LTD
                  JIANGSU EOPLLY IMPORT & EXPORT CO. LTD
               
               
                  B817 
               
            
                  Era Solar Co. Ltd
               
               
                  B818 
               
            
                  GD Solar Co. Ltd
               
               
                  B820 
               
            
                  Greenway Solar-Tech (Shanghai) Co. Ltd
                  Greenway Solar-Tech (Huaian) Co. Ltd
               
               
                  B821 
               
            
                  Konca Solar Cell Co. Ltd
                  Suzhou GCL Photovoltaic Technology Co. Ltd
                  Jiangsu GCL Silicon Material Technology Development Co. Ltd
                  Jiangsu Zhongneng Polysilicon Technology Development Co. Ltd
                  GCL-Poly (Suzhou) Energy Limited
                  GCL-Poly Solar Power System Integration (Taicang) Co. Ltd
                  GCL SOLAR POWER (SUZHOU) LIMITED
               
               
                  B850 
               
            
                  Guodian Jintech Solar Energy Co. Ltd
               
               
                  B822 
               
            
                  Hangzhou Bluesun New Material Co. Ltd
               
               
                  B824 
               
            
                  Hanwha SolarOne (Qidong) Co. Ltd
               
               
                  B826 
               
            
                  Hengdian Group DMEGC Magnetics Co. Ltd
               
               
                  B827 
               
            
                  HENGJI PV-TECH ENERGY CO. LTD
               
               
                  B828 
               
            
                  Himin Clean Energy Holdings Co. Ltd
               
               
                  B829 
               
            
                  Jetion Solar (China) Co. Ltd
                  Junfeng Solar (Jiangsu) Co. Ltd
                  Jetion Solar (Jiangyin) Co. Ltd
               
               
                  B830 
               
            
                  Jiangsu Green Power PV Co. Ltd
               
               
                  B831 
               
            
                  Jiangsu Hosun Solar Power Co. Ltd
               
               
                  B832 
               
            
                  Jiangsu Jiasheng Photovoltaic Technology Co. Ltd
               
               
                  B833 
               
            
                  Jiangsu Runda PV Co. Ltd
               
               
                  B834 
               
            
                  Jiangsu Sainty Photovoltaic Systems Co. Ltd
                  Jiangsu Sainty Machinery Imp. And Exp. Corp. Ltd
               
               
                  B835 
               
            
                  Jiangsu Seraphim Solar System Co. Ltd
               
               
                  B836 
               
            
                  Jiangsu Shunfeng Photovoltaic Technology Co. Ltd
                  Changzhou Shunfeng Photovoltaic Materials Co. Ltd
                  Jiangsu Shunfeng Photovoltaic Electronic Power Co. Ltd
               
               
                  B837 
               
            
                  Jiangsu Sinski PV Co. Ltd
               
               
                  B838 
               
            
                  Jiangsu Sunlink PV Technology Co. Ltd
               
               
                  B839 
               
            
                  Jiangsu Zhongchao Solar Technology Co. Ltd
               
               
                  B840 
               
            
                  Jiangxi Risun Solar Energy Co. Ltd
               
               
                  B841 
               
            
                  Jiangxi LDK Solar Hi-Tech Co. Ltd
                  LDK Solar Hi-Tech (Nanchang) Co. Ltd
                  LDK Solar Hi-Tech (Suzhou) Co. Ltd
               
               
                  B793 
               
            
                  Jiangyin Hareon Power Co. Ltd
                  Hareon Solar Technology Co. Ltd
                  Taicang Hareon Solar Co. Ltd
                  Hefei Hareon Solar Technology Co. Ltd
                  Jiangyin Xinhui Solar Energy Co. Ltd
                  Altusvia Energy (Taicang) Co. Ltd
               
               
                  B842 
               
            
                  Jiangyin Shine Science and Technology Co. Ltd
               
               
                  B843 
               
            
                  JingAo Solar Co. Ltd
                  Shanghai JA Solar Technology Co. Ltd
                  JA Solar Technology Yangzhou Co. Ltd
                  Hefei JA Solar Technology Co. Ltd
                  Shanghai JA Solar PV Technology Co. Ltd
               
               
                  B794 
               
            
                  Jinko Solar Co. Ltd
                  Jinko Solar Import and Export Co. Ltd
                  ZHEJIANG JINKO SOLAR CO. LTD
                  ZHEJIANG JINKO SOLAR TRADING CO. LTD
               
               
                  B845 
               
            
                  Jinzhou Yangguang Energy Co. Ltd
                  Jinzhou Huachang Photovoltaic Technology Co. Ltd
                  Jinzhou Jinmao Photovoltaic Technology Co. Ltd
                  Jinzhou Rixin Silicon Materials Co. Ltd
                  Jinzhou Youhua Silicon Materials Co. Ltd
               
               
                  B795 
               
            
                  Juli New Energy Co. Ltd
               
               
                  B846 
               
            
                  Jumao Photonic (Xiamen) Co. Ltd
               
               
                  B847 
               
            
                  King-PV Technology Co. Ltd
               
               
                  B848 
               
            
                  Kinve Solar Power Co. Ltd (Maanshan)
               
               
                  B849 
               
            
                  Lightway Green New Energy Co. Ltd
                  Lightway Green New Energy(Zhuozhou) Co. Ltd
               
               
                  B851 
               
            
                  Nanjing Daqo New Energy Co. Ltd
               
               
                  B853 
               
            
                  NICE SUN PV CO. LTD
                  LEVO SOLAR TECHNOLOGY CO. LTD
               
               
                  B854 
               
            
                  Ningbo Huashun Solar Energy Technology Co. Ltd
               
               
                  B856 
               
            
                  Ningbo Jinshi Solar Electrical Science & Technology Co. Ltd
               
               
                  B857 
               
            
                  Ningbo Komaes Solar Technology Co. Ltd
               
               
                  B858 
               
            
                  Ningbo South New Energy Technology Co. Ltd
               
               
                  B861 
               
            
                  Ningbo Sunbe Electric Ind Co. Ltd
               
               
                  B862 
               
            
                  Ningbo Ulica Solar Science & Technology Co. Ltd
               
               
                  B863 
               
            
                  Perfectenergy (Shanghai) Co. Ltd
               
               
                  B864 
               
            
                  Perlight Solar Co. Ltd
               
               
                  B865 
               
            
                  Phono Solar Technology Co. Ltd
                  Sumec Hardware & Tools Co. Ltd
               
               
                  B866 
               
            
                  RISEN ENERGY CO. LTD
               
               
                  B868 
               
            
                  SHANGHAI ALEX SOLAR ENERGY SCIENCE & TECHNOLOGY CO. LTD
                  SHANGHAI ALEX NEW ENERGY CO. LTD
               
               
                  B870 
               
            
                  Shanghai BYD Co. Ltd
                  BYD(Shangluo)Industrial Co. Ltd
               
               
                  B871 
               
            
                  Shanghai Chaori Solar Energy Science & Technology Co. Ltd
                  Shanghai Chaori International Trading Co. Ltd
               
               
                  B872 
               
            
                  Propsolar (Zhejiang) New Energy Technology Co. Ltd
                  Shanghai Propsolar New Energy Co. Ltd
               
               
                  B873 
               
            
                  SHANGHAI SHANGHONG ENERGY TECHNOLOGY CO. LTD
               
               
                  B874 
               
            
                  SHANGHAI SOLAR ENERGY S&T CO. LTD
                  Shanghai Shenzhou New Energy Development Co. Ltd
                  Lianyungang Shenzhou New Energy Co. Ltd
               
               
                  B875 
               
            
                  Shanghai ST Solar Co. Ltd
                  Jiangsu ST Solar Co. Ltd
               
               
                  B876 
               
            
                  Shenzhen Sacred Industry Co. Ltd
               
               
                  B878 
               
            
                  Shenzhen Topray Solar Co. Ltd
                  Shanxi Topray Solar Co. Ltd
                  Leshan Topray Cell Co. Ltd
               
               
                  B880 
               
            
                  Sopray Energy Co. Ltd
                  Shanghai Sopray New Energy Co. Ltd
               
               
                  B881 
               
            
                  SUN EARTH SOLAR POWER CO. LTD
                  NINGBO SUN EARTH SOLAR POWER CO. LTD
                  Ningbo Sun Earth Solar Energy Co. Ltd
               
               
                  B882 
               
            
                  SUZHOU SHENGLONG PV-TECH CO. LTD
               
               
                  B883 
               
            
                  TDG Holding Co. Ltd
               
               
                  B884 
               
            
                  Tianwei New Energy Holdings Co. Ltd
                  Tianwei New Energy (Chengdu) PV Module Co. Ltd
                  Tianwei New Energy (Yangzhou) Co. Ltd
               
               
                  B885 
               
            
                  Wenzhou Jingri Electrical and Mechanical Co. Ltd
               
               
                  B886 
               
            
                  Shanghai Topsolar Green Energy Co. Ltd
               
               
                  B877 
               
            
                  Shenzhen Sungold Solar Co. Ltd
               
               
                  B879 
               
            
                  Wuhu Zhongfu PV Co. Ltd
               
               
                  B889 
               
            
                  Wuxi Saijing Solar Co. Ltd
               
               
                  B890 
               
            
                  Wuxi Shangpin Solar Energy Science and Technology Co. Ltd
               
               
                  B891 
               
            
                  Wuxi Solar Innova PV Co. Ltd
               
               
                  B892 
               
            
                  Wuxi Suntech Power Co. Ltd
                  Suntech Power Co. Ltd
                  Wuxi Sunshine Power Co. Ltd
                  Luoyang Suntech Power Co. Ltd
                  Zhenjiang Rietech New Energy Science Technology Co. Ltd
                  Zhenjiang Ren De New Energy Science Technology Co. Ltd
               
               
                  B796 
               
            
                  Wuxi Taichang Electronic Co. Ltd
                  Wuxi Machinery & Equipment Import & Export Co. Ltd
                  Wuxi Taichen Machinery & Equipment Co. Ltd
               
               
                  B893 
               
            
                  Xi'an Huanghe Photovoltaic Technology Co. Ltd
                  State-run Huanghe Machine-Building Factory Import and Export Corporation
                  Shanghai Huanghe Fengjia Photovoltaic Technology Co. Ltd
               
               
                  B896 
               
            
                  Yingli Energy (China) Co. Ltd
                  Baoding Tianwei Yingli New Energy Resources Co. Ltd
                  Hainan Yingli New Energy Resources Co. Ltd
                  Hengshui Yingli New Energy Resources Co. Ltd
                  Tianjin Yingli New Energy Resources Co. Ltd
                  Lixian Yingli New Energy Resources Co. Ltd
                  Baoding Jiasheng Photovoltaic Technology Co. Ltd
                  Beijing Tianneng Yingli New Energy Resources Co. Ltd
                  Yingli Energy (Beijing) Co. Ltd
               
               
                  B797 
               
            
                  Yuhuan BLD Solar Technology Co. Ltd
                  Zhejiang BLD Solar Technology Co. Ltd
               
               
                  B899 
               
            
                  Yuhuan Sinosola Science & Technology Co. Ltd
               
               
                  B900 
               
            
                  Zhangjiagang City SEG PV Co. Ltd
               
               
                  B902 
               
            
                  Zhejiang Fengsheng Electrical Co. Ltd
               
               
                  B903 
               
            
                  Zhejiang Global Photovoltaic Technology Co. Ltd
               
               
                  B904 
               
            
                  Zhejiang Heda Solar Technology Co. Ltd
               
               
                  B905 
               
            
                  Zhejiang Jiutai New Energy Co. Ltd
                  Zhejiang Topoint Photovoltaic Co. Ltd
               
               
                  B906 
               
            
                  Zhejiang Kingdom Solar Energy Technic Co. Ltd
               
               
                  B907 
               
            
                  Zhejiang Koly Energy Co. Ltd
               
               
                  B908 
               
            
                  Zhejiang Mega Solar Energy Co. Ltd
                  Zhejiang Fortune Photovoltaic Co. Ltd
               
               
                  B910 
               
            
                  Zhejiang Shuqimeng Photovoltaic Technology Co. Ltd
               
               
                  B911 
               
            
                  Zhejiang Shinew Photoelectronic Technology Co. Ltd
               
               
                  B912 
               
            
                  Zhejiang Sunflower Light Energy Science & Technology Limited Liability Company
                  Zhejiang Yauchong Light Energy Science & Technology Co. Ltd
               
               
                  B914 
               
            
                  Zhejiang Sunrupu New Energy Co. Ltd
               
               
                  B915 
               
            
                  Zhejiang Tianming Solar Technology Co. Ltd
               
               
                  B916 
               
            
                  Zhejiang Trunsun Solar Co. Ltd
                  Zhejiang Beyondsun PV Co. Ltd
               
               
                  B917 
               
            
                  Zhejiang Wanxiang Solar Co. Ltd
                  WANXIANG IMPORT & EXPORT CO LTD
               
               
                  B918 
               
            
                  ZHEJIANG YUANZHONG SOLAR CO. LTD
               
               
                  B920 
               
            
                  Zhongli Talesun Solar Co. Ltd
               
               
                  B922